cyanic-selkie/wikianc huggingface dataset:
สมาคมศรีคุรุสิงห์สภา
สมาคมศรีคุรุสิงห์สภา เป็นสมาคมชาวซิกข์ที่กำกับดูแลการดำเนินงานของ ศรีคุรุสิงห์สภา อันเป็นหน่วยงานที่ดูแลการดำเนินกิจกรรมของชาวซิกข์นอกประเทศอินเดียและเป็นที่ตั้งของคุรุทวาราสำหรับประกอบพิธีกรรมทางศาสนาซิกข์ ซึ่งมีสาขาทั่วโลก เช่น ศรีคุรุสิงห์สภา แคนาดา และ สหราชอาณาจักร สำหรับศรีคุรุสิงห์สภาในประเทศไทย ก่อตั้งขึ้นเมื่อปี พ.ศ. 2475 ปัจจุบันมีคุรุทวาราของศรีคุรุสิงห์สภาในประเทศอยู่ประมาณ 20 แห่งในพื้นที่จังหวัดต่าง ๆ เช่น กรุงเทพมหานคร, จังหวัดเชียงใหม่, จังหวัดปัตตานี
หลังก่อสร้างเสร็จ ประเทศไทยได้อยู่ในระหว่างช่วงสงครามมหาเอเซียบูรพา ซึ่งศรีคุรุสิงห์สภานั้นตั้งอยู่ใกล้กับโรงไฟฟ้าวัดเลียบอันเป็นเป้าหมายในการทิ้งระเบิดทางอากาศของฝ่ายสัมพันธมิตรถูกลูกระเบิดขนาด 1,000 ปอนด์ตกลงมาทะลุกลางอาคารจำนวน 2 ลูก แต่ตัวระเบิดไม่ทำงานจึงไม่เกิดการระเบิดขึ้น ชาวซิกข์เชื่อกันว่าเป็นด้วยบารมีของคุรุ ครันธ์ สาหิบ ที่ประดิษฐานในอาคารและท่ามกลางการสวดภาวนาของชาวซิกข์ที่เข้ามาหลบระเบิด หลังสงครามสงบ อาคารคุรุทวาราได้มีรอยร้าวจากแรงสั่นสะเทือนของการทิ้งระเบิดในบริเวณเพิ่ม ความเสียหายรุนแรงเกินกว่าจะซ่อมแซมได้ประกอบกับสถานที่คับแคบขึ้นเพราะศาสนิกชนที่เพิ่มจำนวนขึ้น ในปี พ.ศ. 2522 สมาคมฯ จึงได้สร้างอาคารของคุรุทวาราขึ้นใหม่ในเวลา 2 ปี มีความสูง 5 ชั้น ประกอบด้วยอาคารสองส่วน คือส่วนอาคารที่ทำการและส่วนอาคารของคุรุทวารา ซึ่งเป็นอาคารที่มียอดโดมสีทองคำสถาปัตยกรรมซิกข์ตั้งอยู่ นอกจากนี้ภายในยังประกอบด้วย โรงครัวพระศาสดาที่ประกอบอาหารแจกจ่าย, คลินิกรักษาผู้ยากไร้, ร้านค้าศาสนวัตถุและอุปกรณ์ประกอบพิธีกรรม รวมถึงผ้าโพกหัว และเป็นที่ตั้งสำนักงานของสมาคมฯ
อังกาบสีปูน
อังกาบสีปูน ( หรือ เป็นพืชในวงศ์เหงือกปลาหมอ (Acanthaceae) ไม้พุ่มคลุมดินขนาดเล็ก เป็นกิ่งทอดเลื้อย สูง 15 - 40 ซม. ใบรูปไข่ ปลายแหลม ยาว 2 - 4 ซม. มีสีเขียวเป็นมัน ดอกมีสีแดงอมส้ม คล้ายสีปูนแดงที่กินกับหมาก กลีบดอกกลมมน ขยายพันธุ์ด้วยการเพาะเมล็ด หรือปักชำ ปลูกเป็นไม้ประดับสวยงามได้ทั้งในที่ร่มรำไร และกลางแจ้ง
อ้างอิง
ITIS 34350
โอ่งมังกร
โอ่งมังกรแต่เดิมไม่มีการสร้างลวดลายจึงเรียกว่าโอ่งเลี่ยนแต่มีการเพิ่มลายเข้ามาในภายหลังและลายที่มักจะได้รับความนิยมก็คือลายมังกรจึงเรียกว่าโอ่งมังกร และเนื่องจากถือว่ามังกรเป็นสัตว์มงคลตามคติความเชื่อของคนเชื้อสายจีน    มังกรที่จะนำมาใช้เป็นลวดลายของโอ่งมังกรก็แบ่งออกเป็นหลายประเภทเช่นมังกรที่มี 3 เล็บหรือ 4 เล็บจะขายกับผู้ซื้อทั่วไปแต่มังกร 5 เล็บจะเป็นของชนชั้นสูง จากการที่จังหวัดราชบุรีเป็นจุดเริ่มต้นของการผลิตโอ่งมังกรในประเทศไทยทำให้มีชื่อเสียงในการผลิตโอ่งมังกร และมีการกล่าวถึงในคำขวัญของจังหวัด
""คนสวยโพธาราม คนงามบ้านโป่ง เมืองโอ่งมังกร วัดขนอนหนังใหญ่ ตื่นใจถ้ำงาม ตลาดน้ำดำเนิน เพลินค้างคาวร้อยล้าน ย่านยี่สกปลาดี""
พออยู่พอกิน
พออยู่พอกิน เป็นสตูดิโออัลบั้มลำดับที่ 20 ของวงคาราบาว ออกจำหน่ายถัดจากอัลบั้มชุดที่แล้วเพียง 3 เดือน เนื่องจากจำเป็นต้องออกเผยแพร่ในช่วงเดือนที่มีวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร เพราะในอัลบั้มชุดนี้มีบทเพลงหลักที่มีเนื้อหาเกี่ยวกับทฤษฎีใหม่ เศรษฐกิจพอเพียง ซึ่งเป็นโครงการอันเนื่องมาจากพระราชดำริของพระองค์ เพื่อให้ประชาชนคนไทยใช้ชีวิตแบบพออยู่พอกิน มาถ่ายทอดเนื้อหาเป็นบทเพลงชื่อเดียวกับชื่ออัลบั้ม โดยทำดนตรีด้วยจังหวะสนุกสนานแบบ สามช่า ตามสไตล์ของวง ดังที่เคยทำไว้ในเพลง วณิพก นอกจากนี้ยังมีบทเพลง ลมพัดใจเพ ซึ่งกลายเป็นเพลงฟังที่ฮิตอีกเพลงหนึ่งจากเสียงร้องของ เทียรี่ เมฆวัฒนา จนมีนักร้องท่านอื่น ๆ นำไปร้องต่ออีกด้วย
สนั่น สบายเมือง
นายสนั่น สบายเมือง (เกิด 17 กันยายน พ.ศ. 2478) อดีตสมาชิกสภาผู้แทนราษฎรจังหวัดกำแพงเพชร ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 และครั้งสุดท้ายในปี พ.ศ. 2548 ในสังกัดพรรคไทยรักไทย
ประวัติ
สนั่น สบายเมือง เกิดเมื่อวันที่ 17 กันยายน พ.ศ. 2478 เป็นบุตรของนายสงวน และนางบุญศรี สบายเมือง สำเร็จการศึกษาจากโรงเรียน พิบูลย์วิทยาการ โรงเรียนวิสุทธิศึกษา และปริญญาตรีกิตติมศักดิ์ ศิลปศาสตร์ สาขาการจัดการ มหาวิทยาลัยราชภัฏกำแพงเพชร สมรสกับนางพะยอม มีบุตร 4 คน หนึ่งในนั้นคือนางสุพรรณี ซึ่งสมรสกับนายอนันต์ ผลอำนวย ส.ส.กำแพงเพชรปัจจุบัน
งานการเมือง
อดีตเป็นสมาชิกสภาจังหวัด (พ.ศ. 2523 - 2527) ได้รับเลือกเป็นสมาชิกสภาผู้แทนราษฎรสมัยแรกในปี พ.ศ. 2535 และได้รับเลือกตั้งอีกครั้งในปี พ.ศ. 2538 ต่อมา พ.ศ. 2544 ลงเลือกตั้งในสังกัดพรรคไทยรักไทย ได้รับเลือกตั้งต่อกันมาอีก 2 สมัย หลังจากการรัฐประหาร 19 กันยายน พ.ศ. 2549 นายสนั่นวางมือจากการลงสมัคร ส.ส. แต่ยังเข้าร่วมเป็นรองประธานคณะกรรมการส่งเสริมความเป็นประชาธิปไตยในพรรคพรรคเพื่อไทยในปี พ.ศ. 2551 และยังให้การสนับสนุนผู้สมัครสมาชิกสภาผู้แทนราษฎรของพรรคเพื่อไทยในการเลือกตั้งปี พ.ศ. 2554
สมาชิกสภาผู้แทนราษฎร
สนั่น สบายเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ฟุตบอลดิวิชัน 3 ฤดูกาล 2559 กลุ่มภาคเหนือ
ฟุตบอลดิวิชั่น 3 ฤดูกาล 2559 โซนภาคเหนือ หรือ ฟุตบอลไทยลีก อเมเจอร์ ทัวร์นาเมนต์ ฤดูกาล 2559 กลุ่มภาคเหนือ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
รอบแบ่งกลุ่ม
การแข่งขันในรอบแบ่งกลุ่ม แบ่งออกเป็น 4 กลุ่ม ทีมที่ได้คะแนนอันดับที่ 1 และอันดับที่ 2 ของแต่ละกลุ่ม จะผ่านเข้าไปแข่งขันต่อในรอบที่สอง
ในกรณีที่มีคะแนนเท่ากันและต้องหาลำดับของทีมที่จะเข้ารอบต่อไป จะไม่มีการคิดผลต่างประตูได้เสีย แต่จะพิจารณาจากผลการแข่งขันที่เคยแข่งขันระหว่างกัน หากเสมอกัน จะพิจารณาจากจำนวนครั้งที่ชนะในรอบแบ่งกลุ่ม หากชนะมาเท่ากัน ให้ใช้วิธีการจับฉลาก
กลุ่มที่ 1
{|
กลุ่มที่ 2
{|
กลุ่มที่ 3
{|
กลุ่มที่ 4
{|
ยาสูบ (พืช)
ยาสูบ (common tobacco ชื่อวิทยาศาสตร์: Nicotiana tabacum L.) มีแหล่งกำเนิดในบริเวณตอนกลางของทวีปอเมริกา แม้มนุษย์จะรู้จักใบยาสูบมาประมาณสองพันปีแล้ว แต่ไม่ได้สูบกันอย่างจริงจังจนเป็นนิสัย จนกระทั่งพวกอินเดียนแดง ซึ่งเป็นชาวพื้นเมืองของอเมริกา(American Indian) รู้จักใช้ยาสูบกันอย่างแพร่หลาย จึงได้มีการทำไร่ยาสูบกันทั่วไป
ฟุตบอลดิวิชัน 3 ฤดูกาล 2559 กลุ่มภาคเหนือ
รอบรองชนะเลิศ
ในรอบ 8 ทีมสุดท้าย กองทัพภาคที่ 3 - สมาคมฟุตบอลจังหวัดเพชรบูรณ์ ถูกปรับแพ้ฟาวล์เนื่องจากส่งผู้เล่นผิดคุณสมบัติลงทำการแข่งขัน ทำให้ แม่โจ้ ยูไนเต็ด ได้เข้าแข่งขันในรอบรองชนะเลิศแทน
ยาสูบ (พืช)
สเปน เรียกยามวนนี้ว่า ซิการา (cigara) ต่อมาเพี้ยนเป็นคำว่า ซิการ์ (cigar) แต่คนบางคนก็ใช้คำว่า ซิการาอยู่ จากการขุดพบซากปรักหักพังของเมืองเก่าของพวกมายาในศเม็กซิโก ได้พบกล้องยาสูบสมัยโบราณ ซึ่งตรงโคนสำหรับดูดแยกออกเป็นสองง่าม สำหรับอัดเข้าไปในจมูก ด้วยเหตุนี้ ชาวอเมริกัน (American)โบราณสูบยากันทางจมูก กล้องชนิดนี้คนพื้นเมืองเรียกว่า ตาบาโก (tabaco) ซึ่งเป็นต้นกำเนิดของคำว่า โทแบกโก (tobacco)
การเพาะปลูกยาสูบในแหล่งอื่น ๆ ได้เริ่มที่เฮติ (Hiti) เมื่อ พ.ศ. 2074 โดยได้เมล็ดพันธุ์จากเม็กซิโก และขยายไปยังหมู่เกาะข้างเคียง จนกระทั่ง พ.ศ. 2123 จึงได้เริ่มปลูกในคิวบา และต่อไปจนถึงกายอานา และบราซิล ปลายพุทธศตวรรษที่ 22 แพร่หลายไปยังทวีปยุโรป เอเชีย และแอฟริกา มีหลักฐานแสดงว่า มนุษย์ในสมัยโบราณรู้จักการปลูกยาสูบ เพื่อนำใบไปซอยและมวนสูบ นอกจากนี้ยังเป็นที่ทราบกันว่า ยาสูบมีคุณสมบัติเป็นยาฆ่าเชื้อโรคที่ดีอย่างหนึ่งด้วย
ประเทศแรกในทวีปเอเชียที่เริ่มปลูกยาสูบคือ ฟิลิปปินส์ แล้วแพร่หลายต่อไปยังอินเดีย จีน และอินโดนีเซีย สำหรับประเทศไทยไม่มีหลักฐานว่า ใครเป็นผู้นำเข้ามา และมาถึงเมื่อใด มีเพียงบันทึกของหมอสอนศาสนาว่า เมื่อเขาเข้ามาเมืองไทยในสมัยสมเด็จพระนารายณ์มหาราชนั้นพบว่า คนไทยสูบยากันทั่วไปแล้ว และจากพระนิพนธ์ของสมเด็จฯ กรมพระยาดำรงราชานุภาพ เรื่องบุหรี่ ทรงกล่าวว่า เมอร์สิเออร์ เดอ ลาลูแบร์ อัครราชทูตฝรั่งเศสในรัชสมัยสมเด็จพระนารายณ์มหาราช เมื่อ พ.ศ. 2211 ได้เขียนเล่าเรื่องประเทศสยามว่า คนไทยชอบใช้ยาสูบอย่างฉุน ทั้งผู้ชาย และผู้หญิง ใบยาที่ใช้กันในสมัยกรุงศรีอยุธยานั้น ได้จากกรุงมะนิลา (Manila) บ้าง จากเมืองจีน (China) บ้าง และที่ปลูกในประเทศไทย (Thailand) บ้าง
ลักษณะทางพฤกษศาสตร์
ต้นเป็นพรรณไม้ล้มลุก ที่มีอายุอยู่ได้เพียงปีเดียว ไม่แตกกิ่งก้านสาขา ทุกส่วนของลำต้นจะปกคลุมไปด้วยขนที่อ่อนนิ่ม ลำต้นสูงประมาณ 1-1.5 เมตร ใบ เป็นไม้ใบเดี่ยว ออกเรียงตรงข้ามกันเป็นคู่ ๆ ไปตามข้อต้น ลักษณะของใบเป็นรูปไข่กลับ โคนใบจะแคบแทบจะไม่มีก้านใบเลย ใบมีขนาดโตหนา มีขนอ่อน ๆ ปกคลุมอยู่ด้วยสีเขียว ดอก ออกเป็นช่อยาวขึ้นไป ตรงส่วนปลายยอด ซึ่งบานตั้งแต่ส่วนล่างไปหาส่วนบนตามลำดับ ดอกมีสีชมพูอ่อน ๆ เกือบขาว หรือแดงเรื่อ ๆ ดอกสวยงามน่าดูมาก ผล เป็น capsule
ชนิดของยาสูบ
ยาสูบที่ปลูกกันทั่วไปมีมากกว่า 60 พันธุ์ หรือ 60 ชนิด แต่ที่ปลูกเป็นการค้าเกือบทั้งหมดเป็นพันธุ์ทาบาคัม (tabacum)(rustica) ทางแถบยุโรปตะวันออก และเอเชียไมเนอร์
ธรรมชาติของยาสูบแตกต่างจากพืชอื่น ใบของยาสูบมีสารประกอบไนโตรเจนหมู่หนึ่งที่เรียกว่า "แอลคาลอยด์" ซึ่งมีนิโคตินเป็นส่วนใหญ่ นิโคตินเป็นองค์ประกอบที่ทำให้เกิดลักษณะเฉพาะตัวของยาสูบ หรืออาจกล่าวได้ว่า นิโคตินคือ ยาสูบ ต้นยาสูบจะผลิตสารนิโคตินที่ราก แล้วส่งไปเก็บไว้ที่ใบ ดังนั้นถ้าต้นยาสูบมีรากมาก ก็มีแนวโน้มที่จะผลิตสารนิโคตินได้มากตามไปด้วย ใบยาเหล่านี้ เมื่อเกิดการเผาไหม้ จะทำให้เกิดสารประกอบต่าง ๆ อีกจำนวนมาก ทำให้เกิดกลิ่น สี และรสต่าง ๆ ความหอม และความฉุน ซึ่งแตกต่างกันไปตามประเภทของยาสูบ ใบยาแต่ละประเภทจะมีปริมาณสารประกอบเคมี ที่ทำให้เป็นลักษณะเด่นแตกต่างกันเช่น
- ใบยาบ่มไอร้อน (เวอร์ยิเนีย) มีปริมาณน้ำตาลสูง นิโคตินปานกลาง - ใบยาเบอร์เลย์ มีปริมาณไนโตรเจนและนิโคตินสูง น้ำตาลต่ำ - ใบยาเตอร์กิช มีปริมาณสารหอมระเหยสูง
จากความแตกต่างของปริมาณสารประกอบ เป็นเหตุผลหนึ่งที่อุตสาหกรรมผลิตบุหรี่ จำเป็นต้องผสมใบยาประเภทต่าง ๆ เข้าด้วยกัน ตามสัดส่วน เพื่อให้ได้กลิ่นและรสเป็นที่พอใจของผู้สูบ อย่างไรก็ดี ใบยาสูบทุกประเภท หากนำมาสังเคราะห์องค์ประกอบเคมีต่าง ๆ จะได้เหมือนกันหมด เพียงแต่มีปริมาณแตกต่างกันเท่านั้น นอกจากนี้ระดับความแก่สุกของใบยา และตำแหน่งของใบบนลำต้น เช่น ใบยาส่วนยอด ส่วนกลาง และส่วนล่าง ก็มีส่วนทำให้องค์ประกอบทางเคมี และคุณสมบัติอื่น ๆ เช่น กลิ่นและรสแตกต่างกันด้วย
การเพาะกล้ายาสูบ
งานอันดับแรกของการทำไร่ยาสูบ คือ การเพาะกล้ายาสูบ ต้นยาสูบในไร่จะเจริญเติบโตดี ต้องมาจากต้นกล้าที่สมบูรณ์ แข็งแรง เมื่อนำไปปลูกแล้ว ต้นกล้าตายน้อยที่สุด หรือไม่ตายเลย ถ้าต้นกล้าตายหลังจากปลูก 7-10 วัน ควรจะมีการปลูกซ่อมกล้า และไม่ควรจะปลูกซ่อมบ่อย ๆ เพราะการซ่อมกล้าเพียงร้อยละ 10 จะทำให้คุณภาพลดลงได้ถึงร้อยละ 5 ทั้งนี้เนื่องจากการเก็บใบยาสูบไปบ่ม ผู้เก็บมักจะเก็บทุกต้นเหมือนกันหมด ทำให้มีใบยาที่ไม่สุกติดเข้าไปบ่มด้วย ทำให้คุณภาพใบยาลดลง
การที่จะผลิตต้นกล้าให้มีความสมบูรณ์ และแข็งแรง จะต้องมีการเตรียมและทำแปลงเพาะกล้าที่ดีมาก่อน นับตั้งแต่การเลือกที่ดิน ควรเป็นดินที่อุดมสมบูรณ์ มีการระบายน้ำดี ถ้าเป็นดินบุกเบิกใหม่ยิ่งดี หลังจากเตรียมดินยกเป็นแปลง (กว้าง 1 เมตร ยาว 11 เมตร) แล้วคลุมด้วยผ้าพลาสติก และรมด้วยก๊าซเมทิลโบรไมด์ นานประมาณ 24-48 ชั่วโมง เพื่อกำจัดโรคแมลง และวัชพืชในดิน เมื่อเปิดผ้าพลาสติกออกแล้ว ผึ่งดินทิ้งไว้ 12-24 ชั่วโมง ใส่ปุ๋ยรองพื้นสูตร 4-16-24 ในอัตรา 2-4 กิโลกรัมต่อแปลง และใส่ยาฟูราดาน 3 จี เพื่อป้องกันโรคใบหดในอัตรา 250-300 กรัมต่อแปลง แล้วกลับปุ๋ยและยาให้อยู่ลึกจากผิวดินประมาณ 1-2 นิ้ว เพื่อป้องกันไม่ให้เมล็ดยาสูบที่หว่าน ได้รับอันตรายจากปุ๋ยและยา
การหว่านเมล็ด เนื่องจากเป็นเมล็ดที่มีขนาดเล็กมาก (เมล็ดยาสูบ 1 กรัม มีจำนวนประมาณ 10,000-12,000 เมล็ด) จึงควรนำเมล็ดผสมขี้เถ้าในการหว่าน เพื่อให้กระจายทั่วแปลง หรือใส่เมล็ดลงในบัวรดน้ำ คนเมล็ดให้กระจายเข้ากับน้ำจนทั่ว แล้วรดให้ทั่วแปลง โดยใช้เมล็ดแปลงละ 1.0-1.5 กรัม รดน้ำให้ชุ่ม แล้วคลุมแปลงเพาะด้วยผ้าดิบ เพื่อป้องกันแสงแดดในเวลากลางวัน และลดแรงกระแทกของน้ำฝน ในฤดูฝน ถ้าเป็นฤดูแล้งอาจใช้แกลบคลุมได้
การรดน้ำ รดน้ำวันละ 4 ครั้ง จนกว่าเมล็ดจะงอก จึงค่อยๆ ลดลงเหลือวันละ 2-3 ครั้ง การพ่นยาป้องกันโรคและแมลง จะต้องทำทุกสัปดาห์ หลังจากเมล็ดงอกแล้ว โรคที่สำคัญในแปลงเพาะได้แก่ โรคโคนเน่า และโรคแอนแทรกโนส สำหรับแมลงได้แก่ หนอน และแมลงหวี่ขาว เมื่อกล้ายาสูบมีอายุ 35-45 วัน จึงถอนย้ายไปปลูกในไร่
สรรพคุณของยาสูบ
ใบ มีรสเผ็ดร้อนเมาเบื่อฉุน มีสรรพคุณเป็นยาระงับประสาท ทำให้นอนหลับ ทำให้ผอม เพราะมีสารสงบประสาทที่ไประงับความอยากอาหาร ใช้ทำเป็นยาเส้นผสมกับปูนแดงและใบเนียม ใช้ปรุงยานัตถุ์แก้หวัดคัดจมูก แก้หอบหืด ขับเสมหะ ทำให้อาเจียน ช่วยขับพยาธิในลำไส้ ช่วยขับปัสสาวะ แก้นิ่ว ในการใช้ภายนอกจะใช้ใบยาสูบเป็นยาสมานบาดแผล ชาวกะเหรี่ยงแดงจะใช้เป็นยาประคบเพื่อช่วยห้ามเลือด ช่วยแก้พิษงู ช่วยแก้ลมพิษ ช่วยแก้ปวด ลดอาการบวม แก้ปวดข้อ ปวดศีรษะ ปวดฟัน ใช้รักษาเหา ให้ใช้ใบยาสูบแก่ที่ตากแห้งแล้ว 1 หยิบมือ นำมาผสมกับน้ำมันก๊าดประมาณ 3-4 ช้อนแกง แล้วใช้ชโลมทั้งน้ำและยาเส้นลงบนผมทิ้งไว้ประมาณ 1 ชั่วโมง แล้วสระออกให้สะอาด โดยให้ทำติดต่อกันประมาณ 3-4 วัน ชาวอินเดียนพื้นเมืองจะใช้ยาสูบเป็นยาแก้ปวด โดยเฉพาะการปวดท้องคลอด ด้วยการนำมาสูบ กิน หรือใช้เป็นยานัตถุ์
ราก ใช้เป็นยารักษาโรคผิวหนัง กลากเกลื้อน เรื้อนกวาง ผื่นคัน หิด
ยาเส้น ใช้เป็นยาถอนพิษ รักษาแผลน้ำร้อนลวก ด้วยการใช้ยาเส้นหรือยาตั้ง 1 หยิบมือ นำมาคลุกกับน้ำมันมะพร้าวปิดบริเวณที่ถูกน้ำร้อนลวก จะช่วยถอนพิษได้
นิโคติน ในทางยานิโคตินถูกนำมาใช้เป็นยาแก้ไข้มาลาเรีย แก้โรคทางเดินปัสสาวะอักเสบ แม้ว่าบุหรี่จะทำให้ร่างกายเป็นโรค แต่สารนิโคตินในบุหรี่ก็สามารถเป็นยาสำหรับบางคนได้ เพราะทำให้คนที่เป็นโรคพาร์กินสัน โรคจิตเภท โรคอัลไซเมอร์ ฯลฯ ทำงานดีขึ้น เพราะในคนที่เป็นโรคพาร์กินสันและอัลไซเมอร์นั้น สมองจะขาด Dopamine แต่สารนิโคตินนั้นสามารถไปกระตุ้นการหลั่ง Dopamine ได้ ทำให้คนที่เป็นอัลไซเมอร์มีความจำดีขึ้น ส่วนคนที่เป็นโรคพาร์กินสันร่างกายก็จะไม่กระตุกมาก เป็นต้น
ข้อมูลทางเภสัชวิทยาของยาสูบ
ใบใบยาสูบพบสารอัลคาลอยด์ นิโคติน (Nicotine) C10 H14 N2 อยู่ประมาณ 0.6-9% ซึ่งสารอัลคาลอยด์พวก Pyridine นี้จะมีลักษณะเป็น oily, volatile liquid ทำให้ไม่มีสีแล้วกลายเป็นสีเหลือง ถ้าหากถูกอากาศจะเป็นสีน้ำตาล หากนำมาสูดดมเข้าไปจะไปกัดเนื้อเยื่อในจมูก มีกลิ่นเผ็ดร้อน แต่ก็ยังมีสารที่ทำให้มีลิ่นหอมที่ชื่อว่า Nicrotranin หรือ Tabacco camphor โดยสารชนิดนี้จะเกิดก็ต่อเมื่อนำมาใบยามาบ่ม
จากรายงานของสถาบันมะเร็งแห่งชาติ ระบุว่า โดยเฉลี่ยแล้วในใบยาสูบทำบุหรี่จะมีปริมาณของสารนิโคตินอยู่ 20 มิลลิกรัม ยาเส้นใช้กล้องสูบมี 25 มิลลิกรัม และใบยาที่ทำให้ซิการ์จะมีนิโคนตินอยู่ 100 มิลลิกรัม รวมไปถึงสารประกอบอื่น ๆ อีกด้วย
ประโยชน์ของยาสูบ
1. ใบอ่อนจะนำมาใช้มวนบุหรี่และใช้ทำซิการ์ ซิการา
2. ใบแก่จะนำมาทำเป็นยาเส้นยาตั้ง ยาฉุน และใช้มวนบุหรี่ ชาวกะเหรี่ยงจะใช้ใบแก่นำมาซอนให้เป็นฝอยแล้วตากแห้ง พันด้วยใบตองแห้งใช้เป็นยาสูบ หรือใช้เป็นไส้บุหรี่ขี้โย
3. ในส่วนของยาตั้งนั้นหากนำมาผสมกับน้ำมันก๊าดแล้วนำมาใส่ผมก็จะเป็นยาฆ่าเหาได้ โดยให้ใส่ทิ้งไว้ประมาณ 30 นาที ให้ทำวันละ 1 ครั้ง ติดต่อกันประมาณ 2-3 วัน เหาก็จะหาย แต่ต้องระวังอย่าให้ยาเข้าตาได้
4. ใบมีสารนิโคตินอยู่ประมาณ 7% ละลายได้ง่ายในน้ำ แอลกอฮอล์ และอีเธอร์ ใช้ทำเป็นยาฉีดฆ่าแมลงและเพลี้ยต่าง ๆ ได้เป็นอย่างดี เพราะจัดเป็นสารพิษชนิดหนึ่ง (การผสมให้ใช้นิโคติน 1 ส่วน สบู่อ่อน 20 ส่วน ในน้ำ 2,000 ส่วน) ยานี้มีพิษแรง การนำมาใช้ต้องระมัดระวังไม่ให้ถูกผิวหนัง เพราะจะซึมเข้าไปและเป็นพิษมาก
5. ใบใช้ทาภายนอกเพื่อป้องกันทากและปลิงเกาะได้
6. ใบเอาไปใส่ไว้ในรังไก่ เพื่อช่วยไล่ไรไก่ หรือนำมาตำแล้วแช่ในน้ำ ใช้ฉีดพ่นไรไก่ (คนเมือง)
7. ใบนำมาคั้นเอาแต่น้ำใช้ทาผิวหนังวัวควายที่เป็นหนอง (กะเหรี่ยงแดง)
8. ชาวอินเดียนพื้นเมืองถือว่ายาสูบเป็นของศักดิ์สิทธิ์ และมีการสูบบาเป็นประเพณีเพื่อแสดงความเป็นมิตร และใบยาสูบเป็นของที่มีราคาที่ใช้แทนเงินได้อีกด้วย
9. ยาสูบเป็นพืชเศรษฐกิจที่สำคัญมากอย่างหนึ่งของประเทศไทย เดิมจะใช้เฉพาะมวนบุหรี่สูบกันภายในประเทศ แต่ในปัจจุบันผลผลิตใบยาสูบเป็นสินค้าส่งออกที่สำคัญมากของไทย เพราะสามารถทำรายได้ให้กับประเทศถึงปีละ 2,500-3,000 ล้านบาท อีกทั้งผลผลิตของใบยาสูบยังมีความสำคัญต่อการดำรงชีพของเกษตรกร และมีความสำคัญต่อเนื่องถึงอุตสาหกรรมการผลิตบุหรี่ของโรงงานยาสูบ
ประเภทของของผลิตภัณฑ์ยาสูบ
ผลิตภัณฑ์ยาสูบสามารถจำแนกตามการใช้งานออกได้เป็น 2 กลุ่ม ผลิตภัณฑ์ยาสูบชนิดมีควัน และผลิตภัณฑ์ยาสูบชนิดไม่มีควัน ซึ่งมีรายละเอียดดังนี้
ผลิตภัณฑ์ยาสูบชนิดมีควัน (Smoked tobacco) สามารถจำแนกออกเป็น 3 กลุ่ม ได้แก่ บุหรี่โรงงาน บุหรี่มวนเอง และผลิตภัณฑ์ยาสูบอื่น ๆ เช่น ซิการ์, ไปป์, ยาสูบที่สูบผ่านน้ำ, (ชิชา, ฮุกก้า, บารากู่) และอื่น ๆ เช่น บุหรี่ขี้โย (บุหรี่พื้นเมืองของชาวเหนือ), บุหรี่ชูรส (บุหรี่ที่มีรสชาติเลียนแบบผลไม้ รสหวาน สมุนไพร)
ผลิตภัณฑ์ยาสูบชนิดไม่มีควัน (Smokeless tobacco) ได้แก่ ยาเส้นหรือยาเส้นปรุง (ใช้สำหรับอมหรือจุกทางปาก เคี้ยวหรือใช้เป็นส่วนผสมของหมากพลู), ยานัตถุ์, และบุหรี่ไฟฟ้า
โทษของยาสูบ
1. สารนิโคตินในใบยาสูบ เป็นตัวการสำคัญที่ทำให้คนติดบุหรี่ โดยบุหรี่ที่วางขายตามท้องตลาดจะมีปริมาณของนิโคตินประมาณ 4-4.5% หากเข้าไปในร่างกายของคนสูบเพียงครั้งเดียว ก็สามารถทำให้คนสูบนั้นติดบุหรี่ได้ทันที ยิ่งถ้าเป็นผู้หญิงการติดบุหรี่ก็จะยิ่งง่ายกว่าผู้ชาย และยังเลิกได้ยากกว่าผู้ชายอีกด้วย เพราะปอดผู้หญิงมีขนาดเล็กกว่าผู้ชายนั่นเอง
ฟุตซอลทีมชาติฮังการี
ผู้เล่นปัจจุบัน
หัวหน้าผู้ฝึกสอน: Sito Rivera
ยาสูบ (พืช)
โทษของยาสูบ
2. ในสมัยก่อนเราจะใช้ยาสูบทำเป็นยาระงับประสาท ยาทำให้นอนหลับ ทำให้อาเจียน และขับเหงื่อ แต่ในปัจจุบันได้มีการค้นพบว่ามันมีสารที่เป็นพิษต่อร่างกายหลายชนิด การสูบบุหรี่ทำให้ไอและเจ็บคอ เนื่องจากลำคอและหลอดลมเกิดการอักเสบบวม ทำให้เกิดการเสพติด ทำให้ประสาทส่วนกลาง คือ หัวใจทำงานได้ไม่เต็มที่ หัวใจอ่อนและเต้นไม่สม่ำเสมอ ทำให้ความจำเสื่อม ความดันโลหิตต่ำ หายใจอ่อน เหงื่อออกมากผิดปกติ และมีอาการมือสั่น แต่ในคนที่สูบเป็นประจำ จะไม่มีอาการเหล่านี้ เพราะร่างกายสามารถอ๊อกซิไดซ์นิโคตินได้พอสมควร โดยคนที่สูบซิกาแรควันละ 25 มวน จะทำให้เสียสีของเม็ดเลือดแดงไปประมาณ 25% ในคราวหนึ่ง
3. นิโคตินในระดับต่ำจะไปกระตุ้น Nicrotinic receptor แต่ในขนาดสูงจะไปปิดกั้น Nicrotinic receptor อาการที่พบจะซับซ้อน อาจทำให้หัวใจเต้นเร็วหรือช้ากว่าปกติ กระตุ้นประสาทส่วนกลางทำให้เกิดอาการสั่นหรือชักได้ โดยปกติจะมีฤทธิ์ช่วยลดความเครียดและความวิตกกังวล และเพิ่มระดับความรู้สึกเจ็บปวด
4. ผู้ที่ติดบุหรี่มักจะมีอาการไอ มีอาการหอบแห้งในลำคอ ซึ่งเป็นสาเหตุของการเกิดโรคมะเร็งปอด และหลอดลมอักเสบ
5. บุหรี่เป็นสารเสพติดที่ติดได้ง่ายยิ่งกว่าแอลกอฮอล์ โดยจัดเป็นสารสงบประสาท ระงับความอยากอาหาร เพิ่มน้ำตาลในเลือดเล็กน้อย ทำให้ประสาทเกี่ยวกับการรับรสเสียไป ก่อให้เกิดโรคมะเร็งปอด และเป็นโทษต่อร่างกายนานับประการ เพราะถ้าทำการสกัดสารนิโคตินออกมาจากซิการ์เพียงมวนเดียว แล้วนำมาฉีดเข้าเส้นเลือดคน จะมีพิษถึงขนาดทำให้ตายได้เลย
6. ผลของนิโคตินจากการสูบบุหรี่จะเกิดผลกระทบต่อประสาทส่วนกลางภายใน 10 วินาที หากมีการเคี้ยวยาสูบจะมีผลของนิโคตินที่ทำให้เกิดเส้นเลือดตีบ เป็นโรคหัวใจ ความดันโลหิตสูง หากกินเป็นเวลา 3-5 นาที จะทำให้เกิดผลต่อระบบประสาท CNS นอกจากนี้นิโคตินยังมีผลทำให้เบื่ออาหารและเป็นโรคถุงลมโป่งพอง ประสาทรับรู้รสและกลิ่นเสียไป ปอดจะถูกทำลายหากสูบเป็นเวลานาน และจะเป็นสาเหตุของโคปอด โรคหลอดเลือด โรคมะเร็ง และโรคหัวใจได้
7. ผลของนิโคตินหากเสพเป็นระยะเวลานานจะทำให้เกิดอาการปวดศีรษะ หงุดหงิด มีอาการฉุนเฉียวง่าย ขาดสมาธิและนอนไม่หลับ
9. นควันบุรี่ตอนปลายที่เกิดการเผาไหม้และระเหย จะมีนิโคติน ทาร์ คาร์บอนไดออกไซด์ คาร์บอนมอนน็อกไซด์ แอมโมเนียม ไฮโดรเจนซัลไฟต์ ไฮโดรเจนไซยาไนด์ ล้วนเป็นสารที่ทำให้เกิดการระคายเคืองต่อปอด ถุงลม เยื่อบุกระเพาะ นิโคตินทำให้หัวใจเต้นเร็ว ความดันโลหิตสูง การบีบตัวของหลอดเลือด ทำให้เกิดการอุดตันของหลอดเลือดได้ โดยเฉพาะทาร์ที่ทำให้เกิดมะเร็งปอด
10. ผู้ที่สูบบุหรี่มีโอกาสสูงที่จะเป็นโรคมะเร็งที่ปอด กล่องเสียง เต้านม กระเพาะ ลำไส้ใหญ่ หลอดอาหาร หลอดไต ตับอ่อน ไต มดลูก และเม็ดเลือดได้ และคนที่สูบบุหรี่จัดมักมีอายุสั้นเพราะป่วยด้วยโรคหลายโรค ส่วนผู้ป่วยที่เป็นโรคหอบหืด หากมีการสูบบุหรี่ด้วยก็จะยิ่งมีโอกาสสูงในการเสียชีวิตมากกว่าผู้ป่วยด้วยโรคเดียวกันนี้ถึง 3 เท่า
13. ควันบุหรี่ใช่ว่าจะฆ่าเฉพาะคนที่สูบบุหรี่เท่านั้น เพราะการใกล้ชิดกับผู้สูบบุหรี่ก็สามารถทำให้ควันบุหรี่มีละอองพิษผ่านเข้าไปทำร้ายเยื่อหุ้มปอดและเยื้อเยื่อในปอดของคนใกล้ชิดได้ แม้ว่าควันพิษนั้นจะมีน้อยเพียง 1% ของคนที่สูบโดยตรงก็ตาม แต่จากสถิติการตายเพราะการสูดควันโดยทางอ้อมก็มีมากขึ้นเรื่อย ๆ ทุกปี
14. ในบุหรี่จะประกอบไปด้วยใบยาสูบหั่น น้ำมันดิน กระดาษสำหรับมวน ซึ่งจะมีก๊าซอยู่มากถึง 12 ชนิดด้วยกัน โดยชนิดนี้ร้ายแรงจะมีอยู่ 3 ชนิด คือ คาร์บอนมอนนอกไซด์ (CO), ไนโตรเจนไดออกไซด์ (NO2), ไฮโดรไซอาไนด์ (CN) ส่วนนิโคตินเป็นสารที่มีอยู่ในใบยาสูบ น้ำมันดินที่มีอยู่ในบุหรี่ เมื่อสูบเข้าไปจะไปเกาะที่ผนังปอดและหลอดลม
15. การสูบบุหรี่ด้วยวิธีการเผาใบยาจะทำให้นิโคตินและอัลคาลอยด์ต่าง ๆ สลายตัว โดยวัตถุเหล่านี้จะทำให้เกิดเป็นพิษขึ้นในการสูบบุหรี่ และมีหลายคนแสดงว่าการสูบบุหรี่มีฤทธิ์ในการกล่อมประสาท แต่ไม่ใช่เป็นผลอันเนื่องมาจากฤทธิ์ของนิโคติน
16. คนที่ติดบุหรี่มากเมื่อไม่ได้รับนิโคติน จะเกิดอาการกระสับกระส่าย สมาธิสั้น นอนไม่หลับ เมื่อ 20 นาทีหลังจากการอดบุหรี่ ความดันโลหิตจะลดลง ชีพจรเต้นช้าลง และเมื่อผ่านไป 8 ชั่วโมง ระดับออกซิเจนในเลือดจะเพิ่มขึ้นจนถึงระดับปกติ แต่ในขณะเดียวกันระดับคาร์บอนมอนนอกไซด์ก็จะลดลงด้วย และหลังจากหยุดสูบบุหรี่ 2 วัน ระบบความรู้สึก การรับรสและกลิ่นต่าง ๆ จะทำงานได้ดีขึ้น และเมื่อผ่านไป 3 เดือน การเคลื่อนไหวของร่างกาย การทำงานของปอดก็จะดีขึ้นด้วย ยิ่งถ้าหากหยุดไปได้นานถึง 10 ปี โอกาสที่จะเป็นโรคต่าง ๆ ก็ลดลงถึง 50% แต่การจะทำได้ในขนาดนี้คนที่ติดบุหรี่จะต้องมีความตั้งใจ ความอดทน และความพยายามสูง จึงจะชนะยาเสพติดชนิดนี้ได้
17. อย่างไรก็ตาม แม้ว่ายาสูบจะมีอันตรายและเป็นโทษต่อร่างกายสารพัด แต่ผลเหล่านี้จะเกิดช้า โดยอาจใช้ระยะเวลาเป็นสิบ ๆ ปี ทำให้หลาย ๆ คนไม่รู้สึกตระหนักถึงอันตรายของยาสูบ แต่ในปัจจุบันสังคมเริ่มเข้าใจเกี่ยวกับโทษของบุหรี่กันมากขึ้นเรื่อย ๆ เพราะมีการห้ามสูบในที่สาธารณะ และห้ามเยาวชนสูบ รวมทั้งจำกัดการโฆษณาและให้พิมพ์คำเตือนถึงอันตรายบนซองบุหรี่ ฯลฯ
อ้างอิง
จบอ้างอิง
โลกของจอม
โลกของจอม เป็นนวนิยายโดย ทินกร หุตางกูล นำเสนอเรื่องราวจินตนาการและวิทยาศาสตร์ ผ่านความคิดของ จอม เด็กชายกำพร้าอายุสิบแปดปี ผอม ผิวซีด และไม่เคยออกจากห้องพักบนชั้นที่ 58 ของตึกสูง 60 ชั้นใจกลางกรุงเทพ เนื่องจากเป็นโรคกลัวที่กว้าง
เรื่องในหนังสือเล่มนี้เคยผ่านการตีพิมพ์เป็นตอน ๆ ในเซคชั่น เสาร์สวัสดี ของหนังสือพิมพ์กรุงเทพธุรกิจ มาแล้ว โดยได้นำมาลำดับใหม่ในหนังสือ จนมีลักษณะเหมือนนิยาย
สาย ฌุม
สมเด็จวิบุลเสนาภักดี สาย ฌุม (เกิด 5 กุมภาพันธ์ ค.ศ. 1945) เป็นนักการเมืองกัมพูชา ปัจจุบันดำรงตำแหน่งประธานพฤฒสภากัมพูชา และรองประธานคณะกรรมการถาวรพรรคประชาชนกัมพูชา อดีตรองประธานพฤฒิสภาคนที่ 1 อดีตรองประธานรัฐสภาคนที่ 2 อดีตสมาชิกรัฐสภาจังหวัดกำปงสปือ ตั้งแต่ปี ค.ศ.2003-2012
โลกของจอม
นักวิจารณ์วรรณกรรมจำนวนหนึ่งเห็นว่า ลักษณะการคัดเลือกข้อมูลและกลวิธีในการเล่าเรื่องใน "โลกของจอม" นั้น ได้ทำลายเส้นแบ่งระหว่างวรรณกรรมและสารคดีลง
สาย ฌุม
สาย สำอัล บุตรชายของเขาได้รับการแต่งตั้งให้เป็นรัฐมนตรีกระทรวงสิ่งแวดล้อมตั้งแต่ ค.ศ.2013
โลกของจอม
หนังสือเล่มนี้ เข้ารอบสุดท้ายรางวัลซีไรต์ประเทศไทย พ.ศ. 2546
โพรโตพังก์
โพรโตพังก์ (protopunk) เป็นคำที่ถูกใช้อธิบายถึงแนวเพลงที่มาก่อนพังก์ร็อก และที่มีอิทธิพลต่อวงพังค์ร็อก โดยทั่วไปวงโพรโตพังก์ไม่ถูกเรียกว่าพังก์
วงโปรโตพังก์ คือวงร็อกแอนด์โรลในช่วงทศวรรษที่ 60 ถึงต้นทศวรรษที่ 70 ถึงแม้วงแรก ๆ จะถูกอ้างถึงการาจร็อกบ้าง แต่ต่อมาก็ถูกอ้างว่าได้เป็นอิทธิพลและพัฒนาของพังค์ร็อก วงการาจร็อกหลายวงมีส่วนหนึ่งเป็นวงจากสหราชอาณาจักร ซึ่งบางครั้งก็ถูกเรียกรวมกับแนวแกลมร็อกและยูเค ผับ ร็อก
อุลตร้าแมนไกอา
ภาพรวม
เนื้อหาของซีรีส์อุลตร้าแมนไกอา จะแยกจากเนื้อเรื่องส่วนของทีก้า และ ไดน่า อย่างชัดเจนโดยไม่มีความเกี่ยวข้องกัน โดยเป็นซีรีส์แรก ที่มีอุลตร้าแมนตัวดำเนินเรื่องถึง 2 คน รวมถึงเป็นอุลตร้าแมนที่ถือกำเนิดบนโลกอีกด้วย
เนื้อเรื่อง
ในยุคที่วิทยาศาสตร์ของโลกกำลังก้าวหน้า ได้มีคำเตือนถึงการมาเยือนของผู้นำมาซึ่งความวิบัติ ซึ่งหลังจากนั้นสัตว์ประหลาดอวกาศ COV.ก็ปรากฏตัวขึ้นและบุกโจมตีดาวโลก ในขณะที่ผู้คนกำลังสิ้นหวัง ทากายามะ กามุ เด็กหนุ่มอัจฉริยะที่ได้รับเลือกจากเจตน์จำนงแห่งโลก ให้เป็นผู้ครอบครองพลัง กลายเป็น อุลตร้าแมนไกอา เพื่อต่อสู้กับผู้นำพาความหายนะ นอกจากจะต้องต่อสู้กับเหล่าสัตว์ประหลาดแล้ว ไกอายังต้องรับมือกับอุลตร้าแมนอากูล หรือ ฟูจิมิยะ ฮิโรยะ ที่มีเป้าหมายขัดแย้งกับตนเอง การต่อสู้ที่มีโลกและมนุษยชาติเป็นเดิมพันได้เริ่มขึ้นแล้ว
สมาชิกของ XIG
หน่วยปฏิบัติการพิเศษ ภายใต้สังกัดของกองกำลัง GUARD. มีชื่อหน่วยเต็มว่า eXpand Interceptive Guardians ในทีมจะแบ่งเป็นกลุ่มงานเฉพาะทางอย่างชัดเจน
เจ้าหน้าที่และโอเปอเรเตอร์
เจ้าหน้าที่ทั้งหมดจะประจำการอยู่ที่ เอเรียล เบส ฐานทัพลอยฟ้า ซึ่งมีคอมมานเดอร์ อิชิมูโระ ทำหน้าที่สั่งการ และรวบรวมข้อมูลเกี่ยวกับการดำเนินการทั้งหมด ณ ห้องบัญชาการของ XIG
หน่วยปฏิบัติการ
ทีมปฏิบัติการภาคสนามของ XIG เปรียบเสมือนหน้าด่านของหน่วย โดยจะแบ่งเป็นทีมภาคอากาศ ได้แก่ ไลท์นิ่ง ฟอลคอน และ โครว์ ทีมภาคพื้นดิน คือ เฮอร์คิวลิส รวมถึงทีมภาคพื้นสมุทร อย่าง มาร์ลิน และทีมกู้ภัยอย่าง ซีกัล ด้วย
สมาชิกของ G.U.A.R.D.
กองกำลังป้องกันนานาชาติ มีชื่อย่อมาจาก Geocentric Universal Alliance Radical Destruction ก่อตั้งขึ้นเพื่อรับมือการรุกรานของ ผู้นำความวิบัติ และเป็นองค์กรแม่ของหน่วย XIG มีศูนย์ใหญ่อยู่ที่ นิวยอร์ก, อเมริกา และสาขาอื่น ๆ เช่น อเมริกาเหนือ , อลาสก้า , ยุโรป , แอฟริกา , เอเชียเหนือ , อเมริกาใต้ , เอเซียใต้ , ออสเตรเลีย , แปซิฟิกใต้ และ โตเกียว ญี่ปุ่น ซึ่งก็คือฐานจีโอเบสนั่นเอง สมาชิก GUARD สาขาญี่ปุ่นจะประจำที่ฐานจีโอเบสเป็นหลัก คอยประสานงานกับ XIG ที่ประจำบนแอเรียลเบส
อัลเคมี่ สตาร์ส
องค์กรที่ก่อตั้งโดยอังกฤษในปี 1980 โดยรวบรวมเหล่าเยาวชนที่มีมันสมองระดับอัจฉริยะ จากทั่วทุกมุมโลก มาเข้ารับการฝึกสอนให้เป็นนักวิทยาศาสตร์ในสาขาต่าง ๆ ตั้งแต่ปี 1997 โดยมีฟูจิมิยะ ฮิโรยะ เป็นสมาชิกรุ่นบุกเบิก จนกระทั่งโปรเจกต์คอมพิวเตอร์ ไครซิส เกิดขึ้น อัลเคมี่สตาร์จึงทำการสนับสนุน Guard ละ XIG ในการรับมือผู้นำพาความหายนะ
อุลตร้าแมนไกอา
นักรบยักษ์สีแดงที่กามุเห็นในความฝัน และในระหว่างเหตุโกลาหลนั่นเอง กามุก็ได้พบกับมนุษย์ยักษ์อีกครั้ง และได้เชื่อมต่อจิตใจเข้าหากัน จนทำให้สามารถแปลงร่างกลายเป็นอุลตร้าแมนไกอา โดยตัวตนและบุคลิกของไกอาก็คือกามุนั่นเอง เขาจึงต้องหมั่นฝึกฝนร่างกายเพื่อเตรียมรับมือกับศัตรูที่แข็งแกร่งขึ้นทุกครั้ง ช่วงแรกกามุเก็บพลังงานแสงของไกอาไว้ในหลอด โฟโตอิเล็กตรอน และต่อมาได้สร้างอุปกรณ์แปลงร่าง เอสเพลนเดอร์ เพื่อกักเก็บพลังงานแสงไว้ใช้งานเป็นหลัก
อุลตร้าแมนไกอา V2
ร่างพัฒนาของไกอาที่ได้รับการเพิ่มพลังจากอากูล ทำให้เกราะหน้าอกไกอาเบรสเตอร์ เปลี่ยนจากสีแดงเป็นสีดำ มีพลังในการโจมตีเพิ่มขึ้น สามารถใช้ท่าไม้ตายประเภทลำแสงได้มากขึ้น และยังสามารถใช้ท่าไม้ตายของอากูลได้
อุลตร้าแมนไกอา SV (สุพรีมเวอร์ชัน)
ร่างเพิ่มพลังของไกอา มีลักษณะที่เพิ่มเติมคือ ลวดลายบนร่างกายจะเพิ่มส่วนสีน้ำเงินที่บริเวณข้างลำตัวเพิ่มเข้ามา และมีรูปร่างที่บึกบึนขึ้น สุพรีมเวอร์ชัน คือร่างที่ทรงพลังที่สุดของไกอา โดยจะดึงพลังของไกอาออกมาใช้เต็มพิกัด จึงเน้นใช้เป็นไพ่ตายเมื่อต้องการเผด็จศึกทุกครั้ง
อุลตร้าแมนอากูล
นักรบร่างยักษ์สีน้ำเงิน ผู้ถือกำเนิดจากแสงแห่งท้องทะเลที่หลอมรวมเป็นหนึ่งเดียวกับ ฟูจิมิยะ ฮิโรยะ โดยตัวตนและบุคลิกของอากูล ก็คือ ฟูจิมิยะ เช่นกัน อากูลนั้นกำเนิดขึ้นมาก่อนไกอา มีลักษณะเด่นคือ ร่างกายสีน้ำเงินสลับดำและสีเงิน ในการแปลงร่างฟูจิมิยะจะใช้อุปกรณ์ อากูเลเตอร์ ซึ่งบางครั้งเขาจะแปลงร่างขนาดเท่ามนุษย์ มีท่วงท่าต่อสู้ที่คล่องแคล่ว และ เฉียบคมกว่าไกอา ซึ่งเป็นผลมาจาก การที่ฟูจิมิยะหมั่นฝึกฝนร่างกายอยู่เสมอ ท่าไม้ตายลำแสงของเขาก็ล้วนแล้วแต่แฝงไปด้วยพลังอัดกระแทก  ในตอนที่ 16 อากูลมีพลังแข็งแกร่งขึ้น หลังจากต่อสู้กับอัลกุรอส แต่รูปลักษณ์ภายนอกไม่ได้เปลี่ยนแปลงแต่อย่างใด หลังจากนั้นเขาก็หายตัวไปตั้งแต่ตอนที่ 26 และกลับมาในตอนที่ 41 พร้อมกับพลังใหม่ใน version 2
อุลตร้าแมนอากูล V2
ร่างพัฒนาของอากูล ที่เกิดจากแสงแห่งท้องทะเลตอบรับจิตใจของฟูจิมิยะ และมอบพลังให้กับอากูลอีกครั้ง มีพลังและความสามารถเพิ่มขึ้นจากเดิม ลวดลายบนตัวอากูล V2 มีความใกล้เคียงกับลวดลายของไกอาสุพรีมเวอร์ชัน
XIG
มีชื่อเต็มว่า eXpanded Interceptive Guardians หรือเรียกชื่อย่อว่า ซิก เป็นกองกำลังป้องกันติดอาวุธในสังกัดของ G.U.A.R.D ประกอบด้วยหน่วยต่าง ๆ ที่มีความถนัดในภารกิจหลากหลาย ประสานงานกับ GUARD และ อัลเคมี่สตาร์ เป็นหลัก
แอเรียลเบส
ฐานทัพประจำการของ XIG เป็นฐานทัพลอยฟ้าขนาดใหญ่ที่มีความยาวรวม 600 เมตร ที่ลอยตัวอยู่ในชั้นบรรยากาศ สตราโตสเฟียร์ โดยมันลอยอยู่ได้ด้วยระบบต้านแรงโน้มถ่วง รีพัลเซอร์ลิฟต์ ซึ่งถูกสร้างขึ้นด้วยความช่วยเหลือของอัลเคมี่ สตาร์ส โดยผู้ออกแบบคือกามุ
ยานรบ
ศึกครั้งใหญ่ข้ามห้วงมิติกาลเวลา สามารถเปลี่ยนรูปแบบเป็นหุ่นยนต์สำหรับต่อสู้ได้
G.U.A.R.D
มีชื่อเต็มว่า Geocentric Universal Alliance against the Radical Destruction หรือเรียกชื่อย่อว่า การ์ด เป็นกองกำลังป้องกันโลก นานาชาติ ก่อตั้งจากการร่วมมือกันของสหประชาชาติ มีหน้าที่ในการรับมือกับภัยรุกราน ทั้งบนโลกและจากนอกโลก ซึ่งมีต้นตอมาจากผู้นำความหายนะ เป็นหน่วยงานแม่ของหน่วย XIG
การออกอากาศ
อุลตร้าแมนไกอา ออกอากาศทุกวันเสาร์ เวลา 18:00 - 18:30 ออกอากาศครั้งแรกเมื่อวันที่ 5 กันยายน ค.ศ. 1998 จนถึงวันที่ 28 สิงหาคม ค.ศ. 1999 ออกอากาศทางสถานีโทรทัศน์ ทีบีเอส ในประเทศญี่ปุ่น
ในส่วนประเทศไทย ลิขสิทธิ์ในการจัดจำหน่ายเผยแพร่รูปแบบสื่อเป็นของบริษัท โพรลิงก์ จำกัด โดยได้ถูกวางจำหน่ายในรูปแบบวีซีดี โดยบริษัท APS เมื่อปี พ.ศ. 2544 แต่ใช้ชื่อเรื่องว่า อุลตร้าแมนไกญ่า และยังไม่มีการออกอากาศทางโทรทัศน์ แต่อย่างไรก็ตาม DEX ได้ถือลิขสิทธิ์อุลตร้าแมนอย่างถูกต้อง และได้นำอุลตร้าแมนไกอามาพากย์เสียงไทยใหม่และมีการจัดจำหน่ายในรูปแบบวีซีดีและดีวีดี และออกอากาศทางสถานีโทรทัศน์โมเดิร์นไนน์ ทุกวันอาทิตย์เวลา 7:30 - 8:00 น.
รายชื่อตอนในวันพีซ (อนิเมะ)
วันพีซ ฉบับอนิเมะ ในประเทศญี่ปุ่น ผลิตโดยโตเอแอนิเมชัน ออกอากาศทางช่องฟูจิทีวี ตั้งแต่ปี พ.ศ. 2542 – ปัจจุบัน ทุกวันอาทิตย์ เวลา 9.30 -10.00 น. (ตามเวลาประเทศญี่ปุ่น)
และในประเทศไทย ได้ลิขสิทธิ์โดย Audio & Video Entertainment (เฉพาะภาค 1) และ ดรีม เอกซ์เพรส (เดกซ์) ตั้งแต่ปี พ.ศ. 2548 – พ.ศ. 2556 ผลิตออกมาในรูปแบบวีซีดีตั้งแต่ภาค 1 ถึงภาค 6 ภาคละ 52 ตอน 26 แผ่น แผ่นละ 2 ตอน และตั้งแต่ปี พ.ศ. 2556 ผลิตออกมาในรูปแบบดีวีดีเท่านั้น โดยแบ่งเป็นซีซั่น แผ่นละ 4 ตอน
ในประเทศไทยเคยออกอากาศทางช่อง ไอทีวี, ทีไอทีวี, โมเดิร์นไนน์ทีวี, ช่อง 3, เอ็มคอตเอชดี, ช่อง 7 เอชดี และทางสถานีโทรทัศน์ผ่านดาวเทียมช่องการ์ตูนคลับแชนแนล มาก่อน
ส่วนการรับชมทางอินเทอร์เน็ตผ่านบริการสตรีมมิ่งในประเทศไทย มีช่องทางให้รับชมหลายช่องทาง รูปแบบพากย์ไทยตอนล่าสุดรับชมได้ทาง อ้ายฉีอี้ และรูปแบบเสียงภาษาญี่ปุ่น คำบรรยายไทย ตอนล่าสุดฉายวันเดียวกับประเทศญี่ปุ่น ปัจจุบันสามารถรับชมได้หลากหลายช่องทาง เช่น อ้ายฉีอี้, วีทีวี, บิลิบิลิ และวิว
นรกระฟ้า
นรกระฟ้า (Die Hard) เป็นภาพยนตร์อเมริกันแนวโลดโผน ฉายเมื่อปี ค.ศ. 1988 กำกับโดย จอห์น แมคเทียร์แนน และเขียนบทโดย เจบ สจ๊วตและสตีเวน อี. เดอ โซซา สร้างจากนวนิยาย นอตติงลาสต์ฟอร์เอเวอร์ เขียนโดย รอเดอริก ทอร์ป วางจำหน่ายเมื่อปี ค.ศ. 1979 ภาพยนตร์แสดงนำโดย บรูซ วิลลิส, แอลัน ริกแมน, อเล็กซานเตอร์ กอดูนอฟและบอนนี บะดีเลีย และยังแสดงโดย เรจินัลด์ เวลจอห์นสัน, วิลเลียม เอเทอร์ตัน, พอล กลีสันและฮาร์ต บอชเนอร์ ในบทบาทสมทบ ในภาพยนตร์ จอห์น แมคเคลน (วิลลิส) นักสืบตำรวจนิวยอร์ก เข้ามาพัวพันกับผู้ก่อการร้ายที่เข้ายึดตึกระฟ้าในลอสแอนเจลิสขณะที่เขาไปเยี่ยมภรรยาที่เหินห่าง
สจ๊วตได้รับการว่าจ้างโดย ทเวนตีท์เซนจูรีฟอกซ์ ให้ดัดแปลงนวนิยายของทอร์ปเป็นบทภาพยนตร์ในปี ค.ศ. 1987 บทร่างที่เขียนเสร็จแล้วของเขาได้รับไฟเขียวให้สร้างโดยทันทีโดยฟอกซ์ซึ่งต้องการภาพยนตร์บล็อกบัสเตอร์ที่จะฉายในฤดูร้อนปีถัดไป บทของแมคเคลนได้รับการปฏิเสธจากนักแสดงยอดนิยมแห่งทศวรรษ เช่น อาร์โนลด์ ชวาร์เซเน็กเกอร์และซิลเวสเตอร์ สตอลโลน วิลลิสเป็นที่รู้จักจากผลงานทางโทรทัศน์เป็นหลัก โดยเขาได้รับเงิน 5 ล้านดอลลาร์สหรัฐจากการแสดงของเขา ทำให้เขาเป็นหนึ่งในนักแสดงที่ได้รับค่าตัวสูงสุดของฮอลลีวูด ข้อตกลงนี้ถูกมองว่าเป็นการลงทุนที่ย่ำแย่โดยผู้เชี่ยวชาญในอุตสาหกรรมและทำให้เกิดความขัดแย้งที่สำคัญก่อนการฉาย ภาพยนตร์ถ่ายทำระหว่างเดือนพฤศจิกายน ค.ศ. 1987 จนถึงเดือนมีนาคม พ.ศ. 1988 ด้วยทุนสร้าง 25–35 ล้านดอลลาร์สหรัฐและเกือบทั้งหมดเป็นการถ่ายทำภายในและบริเวณรอบโดยรอบของฟอกซ์พลาซาในลอสแอนเจลิส
ความคาดหวังสำหรับ นรกระฟ้า นั้นต่ำ ความพยายามทางการตลาดบางอย่างได้ละเลยภาพลักษณ์ของวิลลิสอย่างเห็นได้ชัด เนื่องจากทีมการตลาดเห็นว่าฉากดำเนินเรื่องนั้นมีความสำคัญพอ ๆ กับแมคเคลน ภาพยนตร์ฉายในเดือนกรกฎาคม ค.ศ. 1988 ได้การตอบรับที่หลากหลายจากนักวิจารณ์ในช่วงแรกที่ฉาย โดยติในเรื่องความรุนแรง, โครงเรื่องและการแสดงของวิลลิส ขณะที่การกำกับของแมคเทียร์แนนและการแสดงเป็น ฮานส์ กรูเบอร์ ตัวร้ายที่มีเสน่ห์ของริกแมนได้รับการยกย่อง นรกระฟ้า ทำเงินประมาณ 140 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่ 10 ของปีและเป็นภาพยนตร์แนวโลดโผนที่ทำเงินสูงสุด ภาพยนตร์ได้รับการเสนอชื่อเข้าชิงรางวัลออสการ์สี่ครั้ง ทำให้วิลลิสได้รับสถานะเป็นนักแสดงนำและทำให้ริกแมนกลายเป็นคนมีชื่อเสียง
นรกระฟ้า ได้รับการประเมินใหม่จากนักวิจารณ์และปัจจุบันถือว่าเป็นหนึ่งในภาพยนตร์แนวโลดโผนที่ยิ่งใหญ่ที่สุด นอกจากนี้ยังได้รับการเสนอชื่อให้เป็นหนึ่งในภาพยนตร์คริสต์มาสที่ดีที่สุดด้วยเช่นกัน นรกระฟ้า ทำให้ภาพยนตร์แนวโลดโผนได้รับการฟื้นฟูขึ้น ส่วนใหญ่เกิดจากการที่แมคเคลนแสดงเป็นตัวเอกที่เปราะบางและผิดพลาดได้ ตรงกันข้ามกับฮีโรที่มีกล้ามใหญ่และอยู่ยงคงกระพันของภาพยนตร์เรื่องอื่นในยุคนั้น นักวิจารณ์ย้อนหลังยังได้ระบุและวิเคราะห์ข้อกังวลของภาพยนตร์ เช่น การแก้แค้น, ความเป็นชาย, บทบาททางเพศและความวิตกกังวลของชาวอเมริกันต่ออิทธิพลจากต่างประเทศ นรกระฟ้า กลายเป็นชื่อต้นแบบของภาพยนตร์ที่มีโครงเรื่องของตัวละครเอกที่เสียเปรียบอย่างมากในสภาพแวดล้อมที่จำกัด เช่น "นรกระฟ้า บนรถบัส" ภาพยนตร์ตามมาด้วยภาคต่ออีกสี่เรื่อง ได้แก่ ดาย ฮาร์ด 2 อึดเต็มพิกัด (1990), ดาย ฮาร์ด 3 แค้นได้ก็ตายยาก (1995), ดาย ฮาร์ด 4.0 ปลุกอึด ตายยาก (2007) และ วันดีมหาวินาศ คนอึดตายยาก (2013) นอกจากนี้ยังมีวิดีโอเกม, การ์ตูนและสินค้าอื่น ๆ ก่อให้เกิดเป็นแฟรนไชส์ นรกระฟ้า ได้รับเลือกโดย หอสมุดรัฐสภา ให้มีการเก็บรักษาใน หอทะเบียนภาพยนตร์แห่งชาติ เมื่อปี ค.ศ. 2017 ในฐานะที่ภาพยนตร์ "มีวัฒนธรรม, ประวัติศาสตร์, หรือ มีความสุนทรีย์อย่างมีนัยสำคัญ"
โครงเรื่อง
กรูเบอร์แยกไปคุยกับโจเซฟ ทาคางิ ผู้บริหารบริษัทนากาโตมิและบังคับให้เขาบอกรหัสห้องนิรภัยของอาคารซึ่งภายในมีพันธบัตรมูลค่า 640 ล้านดอลลาร์สหรัฐ แต่ทาคางิไม่ยอมบอก กรูเบอร์จึงยิงทาคางิที่ศีรษะ แมคเคลนซึ่งเห็นเหตุการณ์ทั้งหมดรีบหนีหลังจากถูกโทนี ลูกน้องของกรูเบอร์ไล่ตาม แมคเคลนสู้กับโทนีจนฝ่ายหลังตกบันไดคอหักและยึดอาวุธและวิทยุสื่อสารของโทนีไป เขาใช้ติดต่อกับอัล พาวเวลล์ ตำรวจลอสแอนเจลิสเพื่อขอความช่วยเหลือ ต่อมากรูเบอร์ส่งลูกน้อง 2 คนคือไฮน์ริชและมาร์โคไปเพื่อกำจัดแมคเคลน แต่ทั้งสองคนกลับถูกแมคเคลนยิงเสียชีวิต ด้านพาวเวลล์ไปตรวจที่อาคารและพบกับเอ็ดดี ลูกน้องของกรูเบอร์ที่ปลอมเป็นฝ่ายต้อนรับ เมื่อไม่พบอะไรผิดสังเกต พาวเวลล์จึงขับรถออกไป แต่แมคเคลนโยนศพของมาร์โคลงมา ทำให้พาวเวลล์รีบขอกำลังเสริมมาที่อาคารนี้
ต่อมาหน่วยปฏิบัติการพิเศษได้บุกอาคาร แต่ถูกเจมส์และอเล็กซานเดอร์ ลูกน้องของกรูเบอร์ตอบโต้ด้วยจรวด แมคเคลนจึงใช้ระเบิด C4 ที่ยึดมาจากไฮน์ริชฆ่าทั้งสองคน แฮร์รี เอลลิส เพื่อนร่วมงานของฮอลลีเสนอตัวเป็นคนกลางในการเจรจาระหว่างแมคเคลนและกรูเบอร์ แต่แมคเคลนไม่ยอมรับข้อเสนอ กรูเบอร์จึงยิงเอลลิสเสียชีวิต ต่อมากรูเบอร์ออกไปตรวจดูระเบิดที่ชั้นดาดฟ้าและพบกับแมคเคลน แต่กรูเบอร์หลอกว่าตัวเองชื่อ บิล เคลย์และเป็นตัวประกันที่หนีออกมาได้ แมคเคลนให้ปืนเขาไว้เพื่อป้องกันตัว กรูเบอร์พยายามใช้ปืนยิงแมคเคลนแต่ปืนไม่มีกระสุน ก่อนที่แมคเคลนจะจัดการกรูเบอร์ คาร์ล ฟรังโกและฟริตซ์ ลูกน้องของกรูเบอร์ได้ตามมาและยิงต่อสู้กัน ฟรังโกและฟริตซ์เสียชีวิต ส่วนแมคเคลนหนีไปได้
ต่อมาเจ้าหน้าที่ FBI ได้เข้ามาดูแลสถานการณ์และสั่งตัดไฟฟ้าของอาคาร ซึ่งเข้าแผนของกรูเบอร์เพราะจะทำให้ตัวล็อกตัวสุดท้ายของห้องนิรภัยเปิดออก กรูเบอร์ขอเฮลิคอปเตอร์เพื่อใช้หลบหนี โดยเขามีแผนจะระเบิดดาดฟ้าเพื่อฆ่าตัวประกันทั้งหมดและหลอกว่าพวกเขาเสียชีวิตในการระเบิด แมคเคลนตามไปที่ดาดฟ้าและสู้กับคาร์ล ในขณะเดียวกันกรูเบอร์เห็นข่าวเกี่ยวกับครอบครัวแมคเคลนจึงอนุมานได้ว่าฮอลลีเป็นภรรยาของแมคเคลน กรูเบอร์จึงจับฮอลลีเป็นตัวประกัน ด้านแมคเคลนหลังจากจับคาร์ลแขวนคอและฆ่าอูลี ลูกน้องของกรูเบอร์ เขาขึ้นไปที่ดาดฟ้าและสั่งให้ตัวประกันทั้งหมดลงจากดาดฟ้า กรูเบอร์กดระเบิดทำลายดาดฟ้าและเฮลิคอปเตอร์ของ FBI ส่วนแมคเคลนหนีลงมาจากดาดฟ้าโดยผูกตัวเองกับสายดับเพลิง
ทีโอ ลูกน้องของกรูเบอร์ลงมาที่ลานจอดรถเพื่อหารถหลบหนี แต่ถูกอาร์กายล์ คนขับรถของแมคเคลนชกจนสลบ แมคเคลนสู้กับคริสตอฟฟ์ ลูกน้องของกรูเบอร์จนอีกฝ่ายสลบและพบกับกรูเบอร์ที่จับฮอลลีเป็นตัวประกันกับเอ็ดดี แมคเคลนทำท่าเหมือนยอมแพ้แล้วใช้ปืนที่ซ่อนไว้ด้านหลังยิงเอ็ดดีเสียชีวิต ส่วนกรูเบอร์ถูกแมคเคลนยิงจนทะลุออกนอกหน้าต่างแต่เกี่ยวนาฬิกาของฮอลลีไว้ เขาพยายามจะยิงแมคเคลนและฮอลลี แต่แมคเคลนปลดนาฬิกาได้ก่อน กรูเบอร์จึงร่วงลงไปเสียชีวิต
แมคเคลนและฮอลลีออกมาเจอพาวเวลล์ที่ด้านนอกอาคาร โดยมีคาร์ลซึ่งยังไม่เสียชีวิตตามออกมา แต่ถูกพาวเวลล์ยิงก่อนจนเสียชีวิต ส่วนอาร์กายล์ขับรถออกมารับแมคเคลนและฮอลลี ริชาร์ด ธอร์นเบิร์ก นักข่าวที่เสนอข่าวครอบครัวแมคเคลนขอสัมภาษณ์แมคเคลน แต่ถูกฮอลลีชก แมคเคลนและฮอลลีขึ้นรถโดยมีอาร์กายล์ขับออกไป
ปลาสิงโตปีก
ปลาสิงโตปีก หรือ ปลาสิงโตปีกจุด (Red lionfish; /เท-โร-อิส-โว-ลิ-แทนส์/) เป็นปลาทะเลชนิดหนึ่ง จำพวกปลาสิงโต ในวงศ์ปลาแมงป่อง  (Scorpaenidae)
มีครีบอกแผ่กว้างมีก้านครีบแข็งยื่นยาวออกไป และมีเยื่อยึดระหว่างก้านครีบ ครีบหางโค้งมน พื้นลำตัวมีสีน้ำตาลอ่อน มีจุดสีดำแต้มบนเยื่อยึดระหว่างก้านครีบอก ครีบหลังมีก้านครีบแข็งทั้งหมด 13 ก้าน ซึ่งแต่ละก้านสามารถเคลื่อนไหวเป็นอิสระ โดยมีครีบเป็นตัวยึดติดไว้ ในก้านครีบหลังมีบางก้านซึ่งมีเข็มพิษและภายในบรรจุถุงพิษ รวมถึงครีบอื่น ๆ เช่น ครีบก้น, ครีบอก ด้วย หากถูกแทงจะได้รับความเจ็บปวดมาก เมื่อแทงเข้าไปในเนื้อเยื่อของผู้ที่โดนแทงจะก่อให้เกิดความปวดแสบปวดร้อน เพราะมีผลต่อระบบกล้ามเนื้อ ก่อให้เกิดอาการต่าง ๆ เช่น เป็นอัมพาต หรืออัมพาตชั่วคราว รวมถึงเป็นแผลพุพองได้ด้วย
ขนาดโตเต็มที่สามารถยาวได้ถึง 47 เซนติเมตร (18.5 นิ้ว) ในขณะที่ยังเป็นปลาวัยอ่อนจะมีความยาวสั้นกว่า 1 นิ้ว (2.5 เซนติเมตร) มีอายุขัยเฉลี่ยประมาณ 10 ปี
เป็นปลาที่มีถิ่นกำเนิดในแถบร้อนของอินโด-แปซิฟิก แต่ปัจจุบันได้กลายเป็นชนิดพันธุ์ต่างถิ่นของน่านน้ำแถบอเมริกาเหนือและแคริบเบียน เช่น มหาสมุทรแอตแลนติก, ฟลอริดา และบาฮามาส แต่ยังไม่เป็นที่ทราบแน่ชัดว่ามีการแพร่ระบาดข้ามคลองปานามาด้วยหรือไม่ เชื่อว่า มาจากการปล่อยลงสู่แหล่งน้ำธรรมชาติของการเลี้ยงเป็นปลาสวยงาม โดยพบครั้งแรกเมื่อฤดูร้อนของปี ค.ศ. 2002 โดยนักดำน้ำผู้หนึ่งที่ฟลอริดา
จากการสำรวจของนักวิทยาศาสตร์พบว่า ปลาสิงโตปีกแพร่ระบาดแทบทุกแนวปะการัง โดยสามารถพบได้ในที่ ๆ มีความลึกได้ถึง 600-800 ฟุต แต่โดยเฉลี่ยจะพบชุกชุมที่ความลึกไม่เกิน 200-400 ฟุต เป็นต้นเหตุทำให้ปลาขนาดเล็กซึ่งเป็นปลาพื้นถิ่นหลายชนิดหายไป เนื่องจากเป็นปลาที่กินอาหารได้จุมาก และแพร่ขยายพันธุ์ได้รวดเร็ว แม่ปลาหนึ่งตัวสามารถผลิตไข่ได้ถึงปีละ 2 ล้านฟอง และมีความสามารถสูงในการสืบพันธุ์ทุก ๆ 3-4 วัน ครั้งละนับแสนฟอง จนต้องมีการกำจัดด้วยวิธีการต่าง ๆ เพื่อป้องกันไม่ให้ปลาแพร่พันธ์มากจนเกินไป และไปทำลายระบบนิเวศ วิธีการกำจัดนั้นมีหลายวิธี รวมถึงการล่ามาเพื่อรับประทานเป็นอาหารของรัฐบาลบาฮามาสด้วย โดยในเริ่มแรกยังไม่มีผู้กล้ารับประทานเนื้อเพราะเกรงว่าจะมีพิษ แต่ความจริงแล้ว สามารถรับประทานได้ เนื้อปลามีความนุ่มอ่อนและมีรสชาติดี แต่กระนั้นก็ยังไม่เพียงพอ
นอกจากนี้แล้ว ปลาสิงโตปีกยังเป็นอาหารที่ชื่นชอบของปลากินเนื้อขนาดใหญ่กว่า เช่น ปลากะรัง ในขณะที่ปลาขนาดใหญ่บางจำพวก เช่น ปลาฉลาม กลับไม่กินเป็นอาหาร เนื่องจากเป็นปลาที่ไม่เคยปรากฏมาก่อนในท้องถิ่น
เสื้อกล้าม
เสื้อกล้าม, เสื้อแขนกุด หรือเสื้อไม่มีแขน (Sleeveless shirt) เป็นเสื้อที่ไม่มีแขนเสื้อ หรือตัดแขนเสื้อออก ใส่ได้ทั้งเพศชายและหญิง ขึ้นอยู่กับรูปแบบ ผู้ชายมักสวมใส่เป็นเสื้อใน และมักสวมใส่โดยนักกีฬาอย่างเช่น กรีฑาประเภทต่าง ๆ อาจถือเป็นชุดลำลอง โดยมากใส่ในที่อากาศอบอุ่น
ประเทศบาฮามาสในโอลิมปิกเยาวชนฤดูร้อน 2010
ประเทศบาฮามาส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติบาฮามาสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 11 คน ใน 3 ชนิดกีฬา ผลการแข่งขันครั้งนี้ประเทศบาฮามาสได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
ซีเอสอาร์ (รถจักร)
ซีเอสอาร์ เอสดีเอ3 (CSR SDA3) หรือ ซีเอสอาร์ (CSR) เป็น รถจักรดีเซลไฟฟ้า ของ การรถไฟแห่งประเทศไทย ที่สั่งนำเข้ามาเพื่อใช้ในการทำบวนรถสินค้าโดยเฉพาะ สั่งซื้อจาก บริษัท CSR Qishuyan co.,ltd. มณฑลเจียงซู, ประเทศจีน (ปัจจุบันคือ CRRC Qishuyan co.,ltd.) เมื่อปี พ.ศ. 2558 รถจักร CSR เป็นรถจักรที่มีน้ำหนักกดเพลามากถึง 20 ตัน/เพลา (U20) รุ่นแรกของ การรถไฟแห่งประเทศไทย และ ยังเป็นรถจักรที่สั่งซื้อใหม่ในรอบ 20 ปี โดยหลังจากการสั่งซื้อ รถจักร จีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อรถจักรเพื่อมาทำขบวนสินค้าอีกเลยจนถึงปี พ.ศ. 2558
เอพริล (วงดนตรี)
เอพริล (เกาหลี : 에이프릴 อังกฤษ : APRIL ) เป็นวงหญิงล้วนภายใต้สังกัด DSP Media เดบิวต์ในปี 2015 โดยชื่อขอวงหมายความว่า "girl you can't help but love" เพราะ "A" หมายความว่า ดีที่สุด และ "Pril" หมายความว่าเด็กผู้หญิงที่น่ารัก พวกเธอเดบิวต์ในวันที่ 23 สิงหาคม 2015, กับมินิอัลบั้ม “Dreaming” และเพลงไตเติ้ลคือ "Dream Candy”  มีสมาชิกปัจจุบันเหลือ 6 คน คือ แชวอน  นาอึน, เยนา จินโซล และเพิ่มสมาชิกใหม่ 2 คน คือยุน แชคยอง เรเชล ปี 2015 จอนโซมิน ได้ถอนตัวออกจากวง และในปีต่อมาได้เดบิวต์เป็นสมาชิกวง kard ศิลปินหน้าใหม่คละชาย-หญิงภายใต้สังกัดDSP Media และ ปี 2016 ฮยอนจู ขอถอนตัวออกจากวง เพราะมีปัญหาด้านสุขภาพ และต่อมาจะโฟกัสที่งานแสดงแทน เอพริลยุบวงอย่างเป็นทางการในวันที่ 28 มกราคม 2022
2015: เดบิวต์และการออกวงของโซมิน
การก่อตัวของเอพริลได้รับการประกาศครั้งแรกโดย DSP Media เมื่อวันที่ 9 กุมภาพันธ์ 2015 ต่อจากเกิร์ลกรุ๊ปก่อนหน้า Fin.K.L, Kara และ Rainbow. สมาชิกทั้งหกคน (โซมิน, แชวอน, ฮยอนจู, นาอึน, เยนา และ จินโซล) เปิดตัวเมื่อวันที่ 24 สิงหาคมด้วย EP แรก Dreaming และเพลงโปรโมทด้วยเพลง "Dream Candy". เมื่อวันที่ 9 พฤศจิกายน โซมิน หัวหน้าวงได้ประกาศลาออกจากวง โดยยอมรับว่าเธอไม่สบายใจกับแนวคิดที่วงจะทำ; หลังจากนั้นเธอจะเดบิวต์ในกลุ่ม co-ed KARD สมาชิกที่เหลืออีก 5 คนออกอัลบั้มเดี่ยว Boing Boing, รวมถึงเพลงไตเติ้ล "Muah!" และ B-side "Glass Castle" ในวันที่ 25 พฤศจิกายน ตามมาด้วยอัลบั้มพิเศษคริสต์มาสชื่อ Snowman วางจำหน่ายเมื่อวันที่ 21 ธันวาคม
2016: ฤดูใบไม้ผลิ, ฮยอนจู ออกจากวงและการเปลี่ยนแปลงสมาชิก
เมื่อวันที่ 12 กุมภาพันธ์ 2559 DSP Media ประกาศว่าชื่อแฟนคลับของกลุ่มคือ "Fineapple". ในวันที่ 14 กุมภาพันธ์ กลุ่มจะจัดมินิคอนเสิร์ตในชื่อ "Everland Romantic Concert" สำหรับวันวาเลนไทน์ เมื่อวันที่ 18 กุมภาพันธ์ เมษายนได้รับรางวัล Girl Group Rookie of the Year จากงาน Korean Entertainment Arts Awards ครั้งที่ 22
เมื่อวันที่ 21 สิงหาคม หนุ่มๆ ได้จัดคอนเสิร์ตเดี่ยวครั้งแรกในชื่อ Dream Land ที่ Baek Am Art Hall ในกรุงโซล เพื่อฉลองวันครบรอบปีแรกของพวกเขา คอนเสิร์ตอีกครั้งจัดขึ้นที่โตเกียว ประเทศญี่ปุ่น เมื่อวันที่ 15 ตุลาคม ยุนแชคยอง ยังได้เข้าร่วมในคอนเสิร์ตทั้งสองในฐานะสมาชิกรับเชิญ
เมื่อวันที่ 29 ตุลาคม ฮยอนจูประกาศออกจากวง หลังจากหายไปเจ็ดเดือนเพื่อมุ่งหน้าในอาชีพการแสดง สมาชิกกลุ่มใหม่ได้รับการยืนยันในเดือนพฤศจิกายน: แชคยอง ซึ่งเคยปรากฏตัวในฐานะสมาชิกรับเชิญในคอนเสิร์ต และสมาชิกใหม่ คือ เรเชล
2017: Prelude, Mayday and Eternity
เอพริลเปิดตัว EP ที่สาม Prelude ในฐานะกลุ่มสมาชิก 6 คนเมื่อวันที่ 3 มกราคม 2017 กับเพลงไตเติ้ล "April Story". และยังจัดการแสดงโชว์เคสคัมแบ็คสำหรับเพลง Prelude ในวันเดียวกัน เมื่อวันที่ 14 กุมภาพันธ์ พวกเขาได้แสดงคัฟเวอร์เพลง "Luv" ของ Apink ในตอนที่ 100 ของ การแสดง. ตั้งแต่วันที่ 16 กุมภาพันธ์ พวกเขายังได้แสดง M Countdown ด้วยเพลง "Wow" เมื่อวันที่ 26 กุมภาพันธ์ พวกเขาปล่อยเพลง "So You" เป็น ดิจิตอลซิงเกิล เมื่อวันที่ 20 มีนาคม เมษายนจัดงานแฟนมีตติ้งในญี่ปุ่นครั้งที่สองในชื่อ "[#April Japan Fanmeeting 2017～April Story～]" ที่ Shinagawa Intercity Hall กรุงโตเกียว
เมื่อวันที่ 4 เมษายน พวกเขาได้ปล่อยมิวสิควิดีโอธีมสนามเทนนิสสำหรับซิงเกิ้ล "Sting" ผ่านตอนแรกของรายการเรียลลิตี้ A-IF-Ril รายการออกอากาศห้าตอน เมื่อวันที่ 8 พฤษภาคม รายการเรียลลิตี้ที่สองของปี April Secret เริ่มออกอากาศทาง Naver TV
เมื่อวันที่ 29 พฤษภาคม เปิดตัวอัลบั้มเดี่ยวชุดที่ 2 Mayday มิวสิควิดีโอเพลง "Sting" ได้รับการเผยแพร่อีกครั้งภายใต้ชื่อ "Lovesick" พร้อมกับเพลงไตเติ้ล "Mayday" พวกเขาแสดงเพลง Lovesick ในรายการ M Countdown เมื่อวันที่ 22 มิถุนายน
เมื่อวันที่ 20 กันยายน EP ที่สี่ Eternity ได้รับการปล่อยตัวพร้อมกับเพลงไตเติ้ล "Take My Hand"
เมื่อวันที่ 18 ตุลาคม มีการประกาศว่ากลุ่มจะจัดคอนเสิร์ตเดี่ยวในญี่ปุ่นครั้งที่สองในชื่อ "April 2nd Live Concert in Japan 2017 กลุ่มยังแสดงคอนเสิร์ตในเกาหลีในวันคริสต์มาสในชื่อ "2017 SPECIAL CHRISTMAS APRIL EVE"
2018: The Blue, Japanese debut and The Ruby
เมื่อวันที่ 30 มกราคม 2018 DSP Media ผ่าน Twitter ของกลุ่มได้เปิดเผยซิงเกิ้ลลับที่กำลังจะเปิดตัวในวันที่ 7 กุมภาพันธ์ เมื่อวันที่ 31 มกราคม ต้นสังกัดเปิดเผยว่าซิงเกิ้ลนี้จะเป็นส่วนหนึ่งของอัลบั้มพิเศษของยูนิต เมื่อวันที่ 1 กุมภาพันธ์ มีการเปิดเผยว่ายูนิตย่อยที่กำลังจะมีขึ้นซึ่งประกอบด้วยสมาชิก Jinsol และ Naeun จะปล่อยเพลง "My Story"
เมื่อวันที่ 26 กุมภาพันธ์ 2018 DSP Media ยืนยันว่าการคัมแบ็คทั้งกลุ่มถูกกำหนดให้เป็นวันที่ 12 มีนาคม โดย EP ที่ห้าของกลุ่ม The Blue พร้อมกับเพลงไตเติ้ล "The Blue Bird". เมื่อวันที่ 22 มีนาคม DSP Media ได้ประกาศว่าจะเปิดตัวในญี่ปุ่นในช่วงเดือนถัดไป กลุ่มนี้เปิดตัวในญี่ปุ่นเมื่อวันที่ 25 เมษายนด้วยการเปิดตัวซิงเกิ้ล "Tinkerbell" เวอร์ชันภาษาญี่ปุ่นในปี 2559 ซิงเกิ้ลนี้ยังมีเพลง b-side เวอร์ชันภาษาญี่ปุ่น "Yes, sir!" รวมถึงเวอร์ชันบรรเลงของทั้งสองเพลงด้วย ซิงเกิ้ลนี้ได้รับการโปรโมตผ่านรายการทีวีและงานแฟนมีตติ้งในเมืองต่างๆ ของญี่ปุ่น
เมื่อวันที่ 17 กันยายน สำนักข่าว OSEN ได้เผยแพร่รายงานพิเศษเกี่ยวกับ APRIL ที่จะกลับมาในฤดูใบไม้ร่วง รายงานได้รับการยืนยันในภายหลังโดย Jinsol สมาชิกที่อายุน้อยที่สุดของวงซึ่งเปิดเผยในระหว่างการสัมภาษณ์ว่ากลุ่มกำลังเตรียมตัวสำหรับการคัมแบ็ค เมื่อวันที่ 4 ตุลาคม DSP Media ยืนยันว่ากลุ่มจะกลับมาพร้อมกับ EP ที่หก The Ruby อัลบั้มวางจำหน่ายในวันที่ 16 ตุลาคมพร้อมกับเพลงไตเติ้ล "Oh! My Mistake".
2019–2020: Japanese comeback, Da Capo, and Hello Summer
เมื่อวันที่ 16 มกราคม 2019 เปิดตัวซิงเกิ้ล "Oh-E-Oh (เวอร์ชันภาษาญี่ปุ่น)" ในเดือนเดียวกัน พวกเขาเปิดตัว "Magic Dream" สำหรับละครโทรทัศน์ My Strange Hero
เมื่อวันที่ 11 มีนาคม 2020 DSP Media ประกาศว่าเอพริลจะเลื่อนการคัมแบ็กในเดือนมีนาคมไปเป็นเดือนเมษายน 2020 ท่ามกลางความกังวล coronavirus เมื่อวันที่ 10 เมษายน มีการเปิดเผยว่า April จะกลับมาพร้อมกับ EP ที่ 7 ในชื่อ Da Capo ในวันที่ 22 เมษายน ตามที่ DSP Media กล่าวว่า "Da Capo" เป็นละครเพลง คำที่หมายถึง "จากจุดเริ่มต้น" เมื่อวันที่ 22 เมษายน เพลง Da Capo และเพลงไตเติ้ล "Lalalilala" ได้รับการปล่อยตัว เพลง Da Capo ขึ้นสูงสุดที่อันดับ 5 ใน Gaon Album Chart ในขณะที่ "Lalalilala" ขึ้นสูงสุดที่อันดับ 40 ใน Gaon Digital Chart กลายเป็นเพลงที่มีชาร์ตสูงสุดจนถึงปัจจุบันref>
เมื่อวันที่ 14 กรกฎาคม 2020 DSP Media ประกาศว่า April จะกลับมาในฤดูร้อนพร้อมกับอัลบั้มเดี่ยวพิเศษ Hello Summer ในวันที่ 29 กรกฎาคมพร้อมเพลงไตเติ้ล"Now or Never".
2021–2022: การกล่าวหากลั่นแกล้งและการยุบวง
เมื่อวันที่ 28 กุมภาพันธ์ 2021 โพสต์บนฟอรัมออนไลน์โดยคนที่อ้างว่าเป็นพี่ชายของฮยอนจูอดีตสมาชิก ในโพสต์ เขาอ้างว่าการที่ฮยอนจูออกจากวงไม่ใช่เพราะเธอต้องการเรียนการแสดง แต่เพราะเธอถูกสมาชิกคนอื่นๆ รังแกอย่างหนัก จนถึงขั้นพยายามฆ่าตัวตาย  DSP Media ปฏิเสธว่าไม่มีการกลั่นแกล้งใดๆ เกิดขึ้น และประกาศว่าพวกเขาจะดำเนินคดีทางกฎหมายกับฮยอนจูและครอบครัวของเธอ  เป็นผลให้กลุ่มต้องเผชิญกับฟันเฟืองอย่างหนัก ถึงขั้นถอดสมาชิกออกจากข้อตกลงการรับรองและบทบาทการแสดง  ฮยอนจูได้โพสต์ข้อความบนอินสตาแกรมส่วนตัวของเธอเมื่อวันที่ 18 เมษายน 2564 สนับสนุนคำกล่าวอ้างของชาวเน็ตสองคนที่กล่าวหา เธอยังระบุด้วยว่าค่ายเพลง DSP Media ไม่อนุญาตให้เธอยกเลิกสัญญาพิเศษกับพวกเขา ในวันที่ 28 มกราคม 2022 หลังจากไม่มีกิจกรรมใดเลยเป็นเวลาหนึ่งปี และหลังจากการเข้าซื้อกิจการของ DSP โดย RBW Entertainment เมื่อวันที่ 26 มกราคม DSP Media ได้ประกาศว่า April ได้ตัดสินใจยุบวงหลังจากหกปีและไปของพวกเขา ทางแยก. การตัดสินใจเกิดขึ้นหลังจากการหารือและไตร่ตรองอย่างยาวนาน
เข้าร่วม
Black = หายไป
บุญคง
เจ้าบุญคง สิ้นพระชนม์เมื่อวันที่ 26 กรกฎาคม ค.ศ. 1920 เป็นบุตรของเจ้าสุวรรณพรหมา ภายหลังเป็นพระมหาอุปราชของหลวงพระบาง เป็นสมาชิกคณะรัฐบาลอินโดจีนของฝรั่งเศส ตั้งแต่ปี ค.ศ. 1911 ถึง ค.ศ. 1920
79 ซีตัส บี
79 ซีตัส บี (หรือที่รู้จักกันในชื่อ เอชดี 16141 บี) เป็นดาวเคราะห์นอกระบบที่อยู่ในวงโคจรดาวฤกษ์ 79 ซีตัส ในกลุ่มดาววาฬ โดยจะโคจรไปรอบดาวฤกษ์ 79 ซีตัส ทุกๆ 75 วัน การค้นพบดาวเคราะห์ดวงนี้พร้อมกับดาวเอชดี 46375 บี เมื่อ 29 มีนาคม ค.ศ. 2000 นับเป็นครั้งแรกที่มีการค้นพบดาวเคราะห์นอกระบบที่มีมวลต่ำกว่ามวลของดาวเสาร์
เส้นขนานที่ 73 องศาใต้
เส้นขนานที่ 73 องศาใต้ คือวงกลมละติจูดที่ 73 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
โรงเรียนวัดใหม่เนินพยอม
โรงเรียนวัดใหม่เนินพยอม ตั้งอยู่ที่ 152 หมู่ที่ 1 (บ้านอ่าวอุดม) ตำบลทุ่งสุขลา อำเภอศรีราชา จังหวัดชลบุรี 20230 สังกัดสำนักงานเขตพื้นที่การศึกษาประถมศึกษาชลบุรี เขต 3
ประวัติ
โรงเรียนวัดใหม่เนินพยอม เดิมเป็นโรงเรียนประชาบาล ประเภทนายอำเภอจัดตั้ง โดยความร่วมมือของ "พระครูขาบ ธรรมธิโร" เจ้าอาวาสวัดใหม่เนินพยอมในขณะนั้น เปิดทำการครั้งแรกเมื่อวันที่ 8 ตุลาคม พ.ศ. 2473 โดยอาศัยศาลาการเปรียญของวัดใหม่เนินพยอม เป็นที่ทำการสอนชั่วคราว นายสำเภา ผลวิชา เป็นครูใหญ่คนแรก มีนักเรียน 40 คน นักเรียนคนแรกชื่อเด็กชายเล็ก นามสกุลซื่อสัตย์
ต่อมาในปี พ.ศ. 2479 นายกิมหรวน นินนาทนนท์ ครูใหญ่ในขณะนั้น ได้ร่วมกับเจ้าอาวาสใหม่เนินพยอม และราษฎรชาวอ่าวอุดมสร้างอาคารเรียนเอกเทศ โดยทางวัดใหม่เนินพยอม ได้จัดแบ่งที่ดินของวัดของวัดทางทิศตะวันตกด้านติดทะเล จำนวน 1 ไร่ 3 งาน 95 ตารางวา เป็นที่ทำการก่อสร้าง และที่ดินดังกล่าว ก็เป็นที่ตั้งของโรงเรียนวัดใหม่เนินพยอม จนทุกวันนี้
หลี่ ซื่อยฺเหวียน
เมื่อจักรพรรดิถังซวงจงพระอนุชาสวรรคต ระหว่างเกิดกบฏของขุนนาง ข้าราชการ หลี่ ซื่อยฺเหวียนจึงนำกำลังเข้าปราบปรามจนเรียบร้อยและจึงขึ้นครองราชย์สืบต่อมา ทรงพระนามว่า จักรพรรดิถังหมิงจง เมื่อ ค.ศ. 926 (พ.ศ. 1469) ขณะพระชนม์ได้ 59 พรรษา
ทรงมีความสัมพันธ์ที่ดีกับ ชี่ตัน (ราชวงศ์เหลียว) เมื่อจักรพรรดิองค์ก่อนสวรรคต พระองค์จึงทรงส่งราชทูตไปแจ้งแก่ เย่ว์ลี่ อาเปาจี (จักรพรรดิเหลียวไท่จู่)
จักรพรรดิถังหมิงจง สวรรคตเมื่อ ค.ศ. 933 เมื่อพระชนม์ได้ 66 พรรษา ครองราชย์ได้เพียง 7 ปี
867933